Lezhë, vendoset lëndë shpërthyese në banesën e gazetarit Elidon Ndreka
Zoti Ndreka dyshon se vendosja e lëndës shpërthyese në portën e banesës së tij lidhet me profesionin si gazetar. 
Një sasi lënde shpërthyese u vendos rreth orës 01;00 mëngjesin e të premtes në portën e jashtme të banesës së gazetarit Elidon Ndreka në fshatin Balldre të Lezhës. Nga shpërthimi nuk ka patur të lënduar, por vetëm dëme materiale. Në momentin e shpërthimit, gazetari Ndreka gjendej në banesë bashkë me prindërit, gruan dhe dy fëmijët e tij. Policia, konfirmoi përmes një njoftimi zyrtar vendosjen e lëndës shpërthyese, ndërkohë ka sekuestruar provat materiale, përfshirë edhe pamjet filmike të një kamere që gjendet në atë zonë. Gazetari Ndreka tha se veprimet e ekspertëve të policisë ishin të shpejta dhe se shpreson në zbardhjen e ngjarjes. “”. Gazetari Elidon Ndreka prej dy vitesh informon nga qarku i Lezhës për Televizionin News 24, por ai ka një përvojë 15 vjeçare në fushën e gazetarisë televizive. I pyetur nga Zëri i Amerikës gazetari tha se ka dyshime se vendosja e lëndës shpërthyese në portën e banesës së tij lidhet me profesionin. “”. Në lidhje me ngjarjen reagoi Union i Gazetarëve të Shipërisë i cili, përmes një deklarate, e cilësoi akt të rëndë kriminal vendosjen e eksplozivit në banesën e gazetarit Elidon Ndreka. Unioni shprehu shqetësimin publik për klimën e acaruar, konfliktuale dhe tendencat e pashembullta për politizim dhe akuza politike ndaj gazetarëve dhe mediave të ndryshme. Rreth dy vite më parë u sulmua me breshëri automatiku banesa e prindërve të gazetares se kronikës, Klodiana Lala, ndërsa kërcënimet verbale ndaj gazetarëve janë të shpeshta.